UREDBA KOMISIJE (EU) br. 912/2013

оd 23. rujna 2013.

o provedbi Uredbe (EZ) br. 452/2008 Europskog parlamenta i Vijeća o izradi i razvoju statistike o obrazovanju i cjeloživotnom učenju u pogledu statistike o sustavima obrazovanja i osposobljavanja

(Tekst značajan za EGP)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EZ) br. 452/2008 Europskog parlamenta i Vijeća od 23. travnja 2008. o izradi i razvoju statistike o obrazovanju i cjeloživotnom učenju (1), a posebno njezin članak 6. stavak 1.,

budući da:

DONIJELA JE OVU UREDBU:

Članak 1.

Predmet

Ovom se Uredbom utvrđuju pravila za provedbu Uredbe (EZ) br. 452/2008 u pogledu prikupljanja, prijenosa i obrade statističkih podataka u području 1. o sustavima obrazovanja i osposobljavanja.

Članak 2.

Obuhvaćeni predmeti i njihove karakteristike

Odabir i specifikacija predmeta obuhvaćenih područjem 1. o sustavima obrazovanja i osposobljavanja, kao i podrobni popis njihovih karakteristika i raščlambe navedeni su u Prilogu I.

Članak 3.

Referentna razdoblja i prijenos rezultata

1. Podaci o upisima, upisanim polaznicima i osoblju odnose se na školsku/akademsku godinu kako je definirana na nacionalnoj razini (godina t/t + 1). Godišnji podaci o upisima, upisanim polaznicima i osoblju dostavljaju se Komisiji (Eurostatu) svake godine do 30. rujna u godini t + 2. Prvi prijenos podataka u rujnu 2014. odnosi se na školsku/akademsku godinu 2012./2013. kako je definirana na nacionalnoj razini.

2. Podaci o polaznicima koji su završili obrazovni program odnose se na školsku/akademsku godinu kako je definirana na nacionalnoj razini (godina t/t + 1) ili na kalendarsku godinu (godina t + 1). Godišnji podaci o polaznicima koji su završili obrazovni program dostavljaju se Komisiji (Eurostatu) svake godine do 30. studenoga u godini t + 2.

3. Prvi prijenos podataka o polaznicima koji su završili obrazovni program (osim podataka o polaznicima koji su završili obrazovni program uz „mobilnost bodova” tijekom cijelog ciklusa studiranja) dostavlja se u studenome 2014. i odnosi se na školsku/akademsku godinu 2012./2013. kako je definirana na nacionalnoj razini ili kalendarsku godinu 2013.

4. Prvi prijenos podataka o polaznicima koji su završili obrazovni program uz „mobilnost bodova” tijekom cijelog ciklusa studiranja dostavlja se u studenome 2017. i odnosi se na školsku/akademsku godinu 2015./2016. kako je definirana na nacionalnoj razini ili kalendarsku godinu 2016.

5. Mobilni polaznici/polaznici koji su završili obrazovni program neovisno o svojem državljanstvu određuju se prema zemlji podrijetla (sklonost prethodnom obrazovanju nasuprot boravištu i državljanstvu). Podaci o „mobilnim polaznicima/polaznicima koji su završili obrazovni program” do 2016. dostavljaju se prema nacionalnoj definiciji „zemlje podrijetla”. Od 2016. zemlja podrijetla definirat će se kao zemlja u kojoj je dodijeljena diploma višeg srednjeg obrazovanja ili najbolji nacionalni ekvivalent.

6. Podaci o izdacima za obrazovanje odnose se na financijsku godinu države članice kako je definirana na nacionalnoj razini (godina t). Godišnji podaci o izdacima za obrazovanje i broju polaznika koji su obuhvaćeni u skladu sa statistikom o troškovima za obrazovanje prenose se Komisiji (Eurostat) svake godine do 30. studenoga u godini t + 2. Prvi prijenos podataka u studenom 2014. odnosi se na financijsku godinu 2012.

Članak 4.

Zahtjevi u vezi s kakvoćom podataka i okvir za izvješćivanje o kakvoći

1. Zahtjevi u vezi s kakvoćom podataka i standardna izvješća o kakvoći za sustave obrazovanja i osposobljavanja navedeni su u Prilogu II.

2. Države članice svake godine dostavljaju Komisiji (Eurostatu) standardno izvješće o kakvoći u skladu sa zahtjevima navedenima u Prilogu II. Standardna izvješća o kakvoći prenose se zajedno s pripadajućim prikazom nacionalnih programa i kvalifikacija ISCED-a s pomoću predloška koji ustupa Komisija (Eurostat).

Prvo se izvješće odnosi na prikupljanje podataka za 2014. godinu (školska/akademska godina 2012./2013.). Izvješće o kakvoći koje se odnosi na referentna razdoblja utvrđena u članku 3. dostavlja se Komisiji do 31. siječnja u godini t + 3.

3. Države članice prikupljaju potrebne podatke koristeći se kombinacijom različitih izvora kao što su istraživanje na uzorku, izvori administrativnih podataka i drugi izvori podataka.

4. Države članice dostavljaju Komisiji (Eurostatu) podatke o načinima i kakvoći podataka iz korištenih izvora koji nisu istraživanje na uzorku i izvori administrativnih podataka iz stavka 3.

Članak 5.

Stavljanje izvan snage

Uredba (EU) br. 88/2011 stavlja se izvan snage.

Članak 6.

Stupanje na snagu

Ova Uredba stupa na snagu dvadesetog dana od dana objave u Službenom listu Europske unije.

(1) SL L 145, 4.6.2008., str. 227.

(2) SL L 29, 3.2.2011., str. 5.

PRILOG I.

Obuhvaćeni predmeti, detaljni popis karakteristika i njihove raščlambe

Podaci koji se prenose prema razini ISCED-a odnose se na ISCED 2011. Razlika između akademskih i stručnih programa (ISCED 6 i 7 na dvoznamenkastoj razini raščlambe), koja nije bila precizno definirana u ISCED-u 2011. kako su ga donijele države članice Unescoa na svojoj 36. općoj konferenciji u studenome 2011., odredit će se u skladu s detaljnim smjernicama za prikupljanje podataka o obrazovnim sustavima za Unesco/OECD/Eurostat.

Podaci koji se prenose prema „obrazovnim područjima” odnose se na „Priručnik o obrazovnim područjima i područjima strukovnog osposobljavanja, inačica iz 1999.” i na klasifikaciju „obrazovnih područja i područja strukovnog osposobljavanja ISCED-a” počevši s referentnom školskom/akademskom godinom koja slijedi nakon donošenja posljednje revidirane inačice te klasifikacije.

Podaci o upisima

— Broj upisanih polaznika prema razinama ISCED-a od 0 do 8 (ISCED 0 i 2: dvoznamenkasta razina raščlambe; ISCED 1: jednoznamenkasta razina raščlambe; ISCED od 3 do 7: troznamenkasta razina raščlambe; ISCED 8: jednoznamenkasta razina raščlambe), vrsta institucije (javna, privatna), intenzitet sudjelovanja (redovito pohađanje, izvanredno pohađanje, ekvivalenti redovitog pohađanja) i spol. Prijenos podataka za ISCED 01 nije obvezan,

— broj upisanih polaznika prema razinama ISCED-a od 0 do 8 (ISCED 0 i od 2 do 5: dvoznamenkasta razina raščlambe; ISCED 1 i od 6 do 8: jednoznamenkasta razina raščlambe), spol i dob. Prijenos podataka za ISCED 01 nije obvezan. Prijenos podataka za ISCED 6 i 7 na dvoznamenkastoj razini raščlambe nije obvezan,

— broj upisanih polaznika prema razinama ISCED-a od 3 do 8 (ISCED razine 3 i 4: samo strukovni; ISCED 5: dvoznamenkasta razina raščlambe, ISCED razine od 6 do 8: jednoznamenkasta razina raščlambe), obrazovno područje (treća razina raščlambe) i spol. Prijenos podataka za ISCED 6 i 7 na dvoznamenkastoj razini raščlambe nije obvezan,

— broj upisanih polaznika u programima kombinirane nastave i rada prema razinama ISCED-a od 3 do 5, samo strukovni, vrsta institucije (javna, privatna), intenzitet sudjelovanja (redovito pohađanje, izvanredno pohađanje, ekvivalenti redovitog pohađanja) i spol,

— broj upisanih polaznika prema razinama ISCED-a od 0 do 8 (ISCED 0 i od 2 do 5: dvoznamenkasta razina raščlambe; ISCED 1 i od 6 do 8: jednoznamenkasta razina raščlambe), regije druge razine NUTS-a (1) i dob. Prijenos podataka za ISCED 01 nije obvezan,

— broj upisanih polaznika na zbirnim razinama ISCED-a od 0 do 8 prema regijama druge razine NUTS-a (1), spolu i dobi,

— broj upisanih polaznika prema razinama ISCED-a od 1 do 3 (ISCED 1 i 2: jednoznamenkasta razina raščlambe; ISCED 3: dvoznamenkasta razina raščlambe) i broj suvremenih jezika koje uče,

— broj upisanih polaznika prema razinama ISCED-a od 1 do 3 (ISCED 1 i 2: jednoznamenkasta razina raščlambe; ISCED 3: dvoznamenkasta razina raščlambe) i broj suvremenih jezika koje uče.

Podaci o upisanim polaznicima

— Broj novoupisanih polaznika prema razinama ISCED-a od 3 do 8 (razine ISCED-a od 3 do 5: dvoznamenkasta razina raščlambe; ISCED od 6 do 8: jednoznamenkasta razina raščlambe), spol i dob. Prijenos podataka za ISCED 6 i 7 na dvoznamenkastoj razini raščlambe nije obvezan,

— broj novoupisanih polaznika na razinama ISCED-a od 3 do 8 (razine ISCED-a od 3 do 4: samo strukovni; ISCED 5: dvoznamenkasta razina raščlambe; ISCED od 6 do 8: jednoznamenkasta razina raščlambe), spol i obrazovno područje (druga razina raščlambe). Prijenos podataka za ISCED 6 i 7 na dvoznamenkastoj razini raščlambe nije obvezan.

Podaci o mobilnosti polaznika

— Broj upisanih mobilnih polaznika prema razinama ISCED-a od 5 do 8 (jednoznamenkasta razina raščlambe), obrazovno područje (treća razina raščlambe) i spol,

— broj upisanih mobilnih polaznika prema razinama ISCED-a od 5 do 8 (jednoznamenkasta razina raščlambe), zemlja podrijetla i spol,

— broj upisanih polaznika diplomskih programa na razinama ISCED-a od 5 do 8 (jednoznamenkasta razina raščlambe), zemlja podrijetla i spol. Prijenos podataka za ISCED 5 na dvoznamenkastoj razini raščlambe nije obvezan,

— broj polaznika koji su u programu „mobilnost bodova” proveli najmanje tri mjeseca tijekom ciklusa studiranja prema razinama ISCED-a od 5 do 8 (jednoznamenkasta razina raščlambe) i vrsti programa mobilnosti (programi EU-a, ostali međunarodni/nacionalni programi, ostali programi). Prijenos podataka za ISCED 5 na dvoznamenkastoj razini raščlambe nije obvezan. Prijenos podataka za daljnju raščlambu po vrsti mobilnosti (razdoblje studiranja, stažiranje) nije obvezan,

— broj polaznika koji su u programu „mobilnost bodova” proveli tri mjeseca tijekom ciklusa studiranja prema razinama ISCED od 5 do 8 (jednoznamenkasta razina raščlambe) i ciljnoj zemlji. Prijenos podataka za ISCED 5 na dvoznamenkastoj razini raščlambe nije obvezan. Prijenos podataka za daljnju raščlambu po vrsti mobilnosti (razdoblje studiranja, stažiranje) nije obvezan,

— neobvezan prijenos podataka o broju polaznika koji su u programu „mobilnost bodova” proveli manje od tri mjeseca tijekom cijelog ciklusa studiranja prema razinama ISCED-a od 5 do 8 (ISCED 5: dvoznamenkasta razina raščlambe; ISCED od 6 do 8: jednoznamenkasta razina raščlambe), ciljna zemlja i vrsta mobilnosti (razdoblje studiranja, stažiranje).

Podaci o polaznicima koji su završili obrazovni program

— Broj polaznika koji su završili obrazovni program prema razinama ISCED-a od 3 do 8 (ISCED od 3 do 7: troznamenkasta razina raščlambe; ISCED 8: jednoznamenkasta razina raščlambe), spol i dob,

— broj polaznika koji su završili obrazovni program prema razinama ISCED-a od 3 do 8 (razine ISCED-a od 3 do 4: samo strukovni; ISCED 5: dvoznamenkasta razina raščlambe; ISCED od 6 do 8: jednoznamenkasta razina raščlambe), obrazovno područje (treća razina raščlambe) i spol. Prijenos podataka za ISCED 6 i 7 na dvoznamenkastoj razini raščlambe nije obvezan.

Podaci o osoblju

Podaci o učiteljima i nastavnicima u razredima dostavljaju se prema razinama ISCED-a od 0 do 4 po sljedećoj raščlambi: ISCED 0: dvoznamenkasta razina raščlambe; razine ISCED-a 1 i 2: jednoznamenkasta razina raščlambe; razine ISCED-a 3 i 4: dvoznamenkasta razina raščlambe. Podaci o akademskom osoblju dostavljaju se za zbirne razine ISCED-a od 5 do 8. Prijenos podataka za ISCED 01 nije obvezan. Prijenos podataka za zbirne akademske razine ISCED-a od 5 do 8 i zbirne stručne razine ISCED-a od 5 do 8 nije obvezan:

— broj učitelja i nastavnika u razredu (prema razinama ISCED-a od 0 do 4) i akademskog osoblja, po spolu i dobnim skupinama,

— broj učitelja i nastavnika u razredu (prema razinama ISCED-a od 0 do 4) i akademskog osoblja prema vrsti institucije (javna, privatna), radnom statusu (puno radno vrijeme, skraćeno radno vrijeme i ekvivalent punog radnog vremena) i spolu,

— broj upisanih polaznika usklađen s podacima o obrazovnom osoblju prema razinama ISCED-a od 0 do 8 (razine ISCED-a 0, 3 i 4: dvoznamenkasta razina raščlambe; razina ISCED-a 1 i 2: jednoznamenkasta razina raščlambe; zbirne razine ISCED-a od 5 do 8), vrsta institucije (javna, privatna), intenzitet sudjelovanja (redovito pohađanje, izvanredno pohađanje, ekvivalenti redovitog pohađanja). Prijenos podataka za ISCED 01 nije obvezan. Prijenos podataka za zbirne akademske razine ISCED-a od 5 do 8 i zbirne stručne razine ISCED-a od 5 do 8 nije obvezan,

— neobvezan prijenos podataka o broju školskog rukovodećeg osoblja prema razinama ISCED-a od 0 do 3 (jednoznamenkasta razina raščlambe), radnom statusu (puno radno vrijeme, skraćeno radno vrijeme i ekvivalent punog radnog vremena) i spolu.

Podaci o izdacima za obrazovanje i broju polaznika za koje je područje prikupljanja podataka prilagođeno izdacima za obrazovanje

Podaci o izdacima za obrazovanje i broju polaznika za koje je područje prikupljanja podataka prilagođeno statističkim podacima o izdacima za obrazovanje dostavljuju se za razine ISCED-a od 0 do 8 u skladu sa sljedećom raščlambom: ISCED 0: dvoznamenkasta razina raščlambe (ISCED 01 neobvezna); ISCED 1 i ISCED 2: jednoznamenkasta razina raščlambe; zbirne razine ISCED-a od 3 do 4 na dvoznamenkastoj razini raščlambe (općeniti, strukovni); ISCED 5: jednoznamenkasta razina raščlambe; zbirne razine ISCED-a od 6 do 8. Prijenos podataka za zbirne akademske razine ISCED-a od 5 do 8 i zbirne stručne razine ISCED-a od 5 do 8 nije obvezan. Za sve podatke o izdacima za obrazovanje postoji neobvezna raščlamba privatnih institucija u privatne ustanove koje ovise o državi i neovisne privatne ustanove. Izdaci za istraživanje i razvoj odnose se samo na visoko i više obrazovanje:

— izdaci za obrazovanje prema razini ISCED-a, izvoru i vrsti prijenosa: — izvor izdataka: državni izdaci (središnje, regionalne i lokalne uprave), sredstva međunarodnih agencija i ostalih stranih izvora, troškovi kućanstava i izdaci ostalih privatnih subjekata, — vrsta prijenosa za državne izdatke: izravni izdaci za javne institucije, izravni izdaci za privatne institucije, ukupni izravni izdaci za sve vrste obrazovnih institucija (od toga: izravni izdaci namijenjeni za kapital, za pomoćne usluge i za istraživanje i razvoj), prijenosi regionalnim upravama (neto), prijenosi lokalnim upravama (neto), stipendije i druge potpore polaznicima i studentima/kućanstvima, studentski krediti, prijenosi i uplate drugim privatnim subjektima, — vrste prijenosa za financiranje iz međunarodnih agencija i ostalih stranih izvora: međunarodne izravne uplate svim vrstama institucija (od toga: uplate za izdatke za istraživanje i razvoj), prijenosi iz međunarodnih izvora svim upravnim razinama; neobvezno: međunarodne izravne uplate javnim ustanovama, međunarodne izravne uplate privatnim ustanovama, prijenosi iz međunarodnih izvora središnjoj vladi, regionalnoj upravi i lokalnim upravama, — vrste prijenosa za izdatke za kućanstva: uplate javnim ustanovama (neto), uplate privatnim ustanovama (neto), uplate za obrazovnu robu i usluge institucijama koje nisu obrazovne; neobvezno: naknade plaćene institucijama za pomoćne usluge, uplate za robu na izravan ili neizravan zahtjev obrazovnih institucija, uplate za robu koja nije nužna za sudjelovanje, uplate za privatnu poduku, — vrste prijenosa za izdatke ostalih privatnih subjekata: uplate javnim institucijama, uplate privatnim institucijama, uplate svim vrstama institucija (od toga: uplate ostalim privatnim subjektima za izdatke za istraživanje i razvoj) stipendije i ostala nepovratna sredstva studentima/kućanstvima, studentski krediti; neobvezno: uplate privatnih poduzeća za posebne obrazovne aktivnosti, naknade uplaćene institucijama za pomoćne usluge,

— izdaci za obrazovanje prema razini ISCED-a, prirodi i kategoriji resursa. Priroda izdataka: izdaci u javnim institucijama i izdaci u privatnim institucijama. Kategorije resursa: tekući izdaci za naknade za osoblje, ostali tekući izdaci, kapitalni izdaci, usklađenja za promjene u stanju sredstava, izdaci za pomoćne usluge, izdaci za aktivnosti istraživanja i razvoja. Postoji neobavezna raščlamba tekućih izdataka za naknade za osoblje: nastavnike, ostalo pedagoško, administrativno, stručno i pomoćno osoblje, plaće, izdatke za mirovinu, ostale naknade koje se ne odnose na plaće,

— broj polaznika za koje je područje prikupljanja podataka prilagođeno statističkim podacima o izdacima za obrazovanje prema razini ISCED-a, vrsti institucije i intenzitetu sudjelovanja. Vrsta institucije: javne i privatne institucije. Intenzitet sudjelovanja: redovito pohađanje, izvanredno pohađanje, ekvivalenti redovitog pohađanja.

(1) Druga razina NUTS-a za sve države osim Njemačke i Ujedinjene Kraljevine (prva razina NUTS-a).